English: Diolch yn fawr, Russell. I think it is worth pointing out that access in Wales is quicker. What you will know is that they have gone a slightly different direction in England, unlike the way we've gone in Wales, Scotland and Northern Ireland. What that has meant is that, actually, whereas in Wales people are being seen quicker, there is a much longer wait for those clinics, those COVID clinics. Let's remember, I think there is about 90 of them, which is not that many, if you think about the size and the scale of England. So, I think what would matter to the patients is how quickly they're seen and making sure that they're having an assessment that then directs them to the right support. That's the system that we've set up in Wales, and there seem to be many people who are satisfied with that system. I'm obviously reluctant to comment on any individual cases, but what I will say is that at the beginning of COVID, of course, we were all learning, we didn't know much at all about long COVID, and we're still learning about long COVID, but, obviously, the service that was available then is very, very different from the service that is available now, and that £5 million that only went into the system in July is already reaping the benefits. So, clearly, there are people who may have felt very frustrated because they were before this programme started, but, obviously, that is available to them as well. I am very happy to publish the report, which of course is an independent assessment of what we have put forward. FootnoteLink I think we have to be really careful, because, obviously, we all hear anecdotal reports, but, actually, what's more important for me is listening to data that is broader, but, having said that, I think it is worth listening to direct experience from people. That's what I was able to do last week in Swansea, where I must say that the response from the people who were in receipt of the service was extremely positive. The multiprofessional, multidisciplinary approach is one that we think is working very well here in Wales, and only around 3.5 per cent of the people who come into the system are referred on to secondary care. So, that's the danger with a kind of clinic approach, that you're actually getting people to go and see specialists who don't necessarily need to see that kind of specialist, and the question is what kind of specialist do they need to see. Because the symptoms for COVID are very, very different in every individual; some have problems with fatigue and they've lost their sense of smell, they have definitely breathing, difficulty concentrating, but some have much more complex issues around heart issues or lung issues that obviously need far more specialist services. In terms of health and care staff, obviously, there's a very clear concentration on that because of the sense of responsibility particularly towards those who've maybe contracted COVID during their employment. I'm pleased to say that the unions and the NHS are working together to make sure. And just in terms of defining symptoms, it is difficult, because the symptoms are very, very different for lots of people. We're still learning, but what we did do very early in the programme was to give training to GPs to make sure that they were aware in terms of what to look out for and then where they could refer on to.
Welsh: Diolch yn fawr, Russell. Rwyf yn credu ei bod hi'n werth tynnu sylw at y ffaith bod y gwasanaethau i'w cael yn gynt yng Nghymru. Yr hyn a wyddoch chi yw bod pethau wedi mynd i gyfeiriad ychydig yn wahanol yn Lloegr, yn wahanol i'r ffordd yr ydym ni wedi mynd yng Nghymru, yr Alban, a Gogledd Iwerddon. Yr hyn a olygodd hynny, mewn gwirionedd, oedd bod pobl yn cael eu gweld yn fwy cyflym yng Nghymru, ac mae llawer mwy o aros am y clinigau hyn yn Lloegr, y clinigau COVID hyn. Gadewch i ni gofio, tua 90 ohonyn nhw sydd yna rwy'n credu, nad yw hynny'n gymaint felly, os ydych chi'n ystyried maint a phoblogaeth Lloegr. Felly, rwyf i o'r farn mai'r hyn sy'n bwysig i gleifion yw pa mor gyflym y daw eu hapwyntiadau nhw a sicrhau eu bod nhw'n cael asesiad sy'n eu cyfeirio nhw wedyn at y cymorth priodol. Dyna'r system y gwnaethom ni ei sefydlu yng Nghymru, ac mae hi'n ymddangos bod llawer o bobl yn fodlon ar y system honno. Rwy'n amharod, yn amlwg, i fynegi barn ar unrhyw achosion unigol, ond yr hyn y byddwn i'n ei ddweud yw, ar ddechrau COVID, wrth gwrs, dysgu oeddem ni i gyd, ac nid oeddem ni'n gwybod fawr o ddim am COVID hir, ac rydym ni'n parhau i ddysgu am COVID hir, ond, yn amlwg, mae'r gwasanaeth a oedd ar gael bryd hynny'n wahanol dros ben i'r gwasanaeth sydd ar gael nawr, a bod y £5 miliwn a aeth i mewn i'r system ym mis Gorffennaf yn dwyn ffrwyth yn barod. Felly, yn amlwg, mae yna bobl a allai fod yn rhwystredig iawn am eu bod nhw wedi teimlo felly cyn i'r rhaglen hon ddechrau, ond, yn amlwg, mae'r system hon ar gael iddyn nhw hefyd. Rwyf i'n hapus iawn i gyhoeddi'r adroddiad, sydd, wrth gwrs, yn asesiad annibynnol o'r hyn y gwnaethom ni ei gyflwyno. FootnoteLink Mae'n rhaid i ni fod yn ofalus iawn, rwy'n credu, oherwydd, yn amlwg, rydym ni i gyd yn clywed adroddiadau anecdotaidd, ond, mewn gwirionedd, yr hyn sy'n bwysicach i mi yw gwrando ar ddata sy'n fwy eang, ond, wedi dweud hynny, rwy'n credu ei bod hi'n werth gwrando ar brofiad uniongyrchol pobl. Dyna'r hyn yr oeddwn i'n gallu ei wneud yr wythnos diwethaf yn Abertawe, lle mae'n rhaid i mi ddweud bod yr ymateb gan y bobl a oedd yn derbyn y gwasanaeth yn gadarnhaol iawn. Mae'r dull amlbroffesiynol, amlddisgyblaethol yn un sy'n gweithio yn dda iawn yma yng Nghymru, yn ein barn ni, a dim ond tua 3.5 y cant o'r bobl sy'n dod i mewn i'r system sy'n cael eu cyfeirio at ofal eilaidd. Felly, dyna'r perygl gyda'r dull o gynnal clinigau fel hyn, eich bod chi'n gwahodd pobl i fynd i weld arbenigwyr, mewn gwirionedd, heb wir angen iddyn nhw, o reidrwydd, fod yn gweld arbenigwr o'r fath a'r cwestiwn yw pa fath o arbenigwr y mae angen iddyn nhw ei weld. Gan fod y symptomau ar gyfer COVID yn amrywio yn fawr iawn, iawn ym mhob unigolyn; mae gan rai broblemau gyda blinder ac maen nhw'n methu ag arogli pethau, mae gan rai drafferthion wrth anadlu, yn bendant, a rhai'n ei chael hi'n anodd canolbwyntio, ond mae gan rai broblemau llawer mwy cymhleth sy'n ymwneud â materion ynglŷn â'r galon neu faterion ynglŷn â'r ysgyfaint ac mae hi'n amlwg bod angen gwasanaethau llawer mwy arbenigol ar bobl fel hynny. O ran staff iechyd a gofal, mae hi'n amlwg bod canolbwyntio pendant iawn wedi bod ar hynny oherwydd yr ymdeimlad o gyfrifoldeb tuag at y rhai sydd efallai wedi cael COVID yn ystod eu cyflogaeth, yn arbennig. Rwy'n falch o ddweud bod yr undebau a'r GIG yn cydweithio i wneud yn siŵr o hynny. A dim ond o ran diffinio symptomau, mae hi'n anodd, oherwydd mae'r symptomau yn gallu amrywiol llawer iawn i lawer iawn o bobl. Rydym ni'n dal i ddysgu, ond yr hyn a wnaethom ni'n gynnar iawn yn y rhaglen oedd rhoi hyfforddiant i feddygon teulu i sicrhau eu bod nhw'n ymwybodol o'r hyn i gadw llygad amdano a'r mannau y gallen nhw gyfeirio pobl atyn nhw.